CELEX: 62010CN0198
Language: mt
Date: 2010-04-23 00:00:00
Title: Kawża C-198/10: Talba għal deċiżjoni preliminari mressqa mill-Corte d’appello di Milano (l-Italja) fit- 23 ta’ April 2010 — Cassina S.p.A. vs Alivar Srl, Galliani Host Arredamenti Srl

3.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 179/20
            
         Talba għal deċiżjoni preliminari mressqa mill-Corte d’appello di Milano (l-Italja) fit-23 ta’ April 2010 — Cassina S.p.A. vs Alivar Srl, Galliani Host Arredamenti Srl
   (Kawża C-198/10)
   2010/C 179/34
   Lingwa tal-kawża: it-Taljan
   
      Qorti tar-rinviju
   
   Corte d’appello di Milano
   
      Partijiet fil-kawża prinċipali
   
   
      Rikorrenti: Cassina S.p.A.
   
      Konvenuti: Alivar Srl, Galliani Host Arredamenti Srl
   
      Domandi preliminari
   
   
               (1)
            
            
               L-Artikoli 17 u 19 tad-Direttiva 98/71/KE (1) għandhom jiġu interpretati fis-sens li l-possibbiltà mogħtija lill-Istat Membru li jistabbilixxi awtonomament sa fejn, u l-kundizzjonijiet li bihom tingħata l-protezzjoni, tista’ tinkludi l-esklużjoni tal-protezzjoni stess fil-każ li persuna terza — mhux awtorizzata mit-titolari tad-dritt tal-awtur fuq disinni — tkun diġà pproduċiet u kkummerċjalizzat fl-istess territorju nazzjonali prodotti magħmula konformement ma’ dawn id-disinni, disponibbli pubblikament, qabel id-data tad-dħul fis-seħħ tal-liġi nazzjonali emendatorja?
            
         
               (2)
            
            
               L-Artikoli 17 u 19 tad-Direttiva 98/71/KE għandhom jiġu interpretati fis-sens li l-possibbiltà mogħtija lill-Istat Membru li jistabbilixxi awtonomament sa fejn, u l-kundizzjonijiet li bihom tingħata l-protezzjoni, tista’ tinkludi l-esklużjoni tal-protezzjoni stess fil-każ li persuna terza — mhux awtorizzata mit-titolari tad-dritt tal-awtur fuq disinni — tkun diġà pproduċiet u kkummerċjalizzat fl-istess territorju nazzjonali prodotti magħmula konformement ma’ dawn id-disinni, fejn din l-esklużjoni tkun stabbilita sa fejn ikun sar użu minn qabel?
            
         
      (1)  ĠU Edizzjoni Speċjali bil-Malti, Kapitolu 13, Vol. 21 p. 120.